पाएं अपने शहर की ताज़ा ख़बरें और फ्री ई-पेपरडाउनलोड करें
कुर्साकांटा पंचायत के अंतर्गत आने वाला हत्ता चौक प्रखंड क्षेत्र के बीच में बसा हुआ है। इस चौक से प्रखंड के किसी भी पंचायत में जाने के लिए सड़क गुजरती है। लेकिन सड़क का गढ्डे में तब्दील हो जाने के कारण हल्की बारिश में भी घुटने भर तक पानी जमा हो जाता है। जिससे आने जाने वाले राहगीरों को सड़क से गुजरने के लिए काफी परेशानियों का सामना करना पड़ता है। कुर्साकांटा हत्ता चौक से फारबिसगंज व सुन्दरनाथ धाम जाने वाली जर्जर सड़क में बना बड़ा बड़ा गड्ढा में पहली बरसात में ही घुटने भर पानी भर गया है। उक्त मार्ग से गुजरने वाले वाहन चालकों और पैदल राहगीरों को हमेशा दुर्घटना का डर लगा रहता है। कुर्साकांटा हत्ता चौक से कुर्साकांटा सुंदरी मार्ग व फारबिसगंज जाने वाली सड़क का निर्माण कार्य लगभग एक वर्ष से शुरू है। कुर्साकांटा से सुंदरी जाने वाली सड़क व कुर्साकांटा से फारबिसगंज जाने वाली सड़क निर्माण में संवेदक द्वारा निर्माण कार्य में शिथिलता की बात सामने आ रही है। सड़क निर्माण कार्य में संवेदक द्वारा सड़क चौड़ीकरण में अनियमितता बरतने,बेडमिशाली की जगह मिट्टी से गड्ढे को भरने, पिचिंग में भी गुणवत्ता को नजरअंदाज करते हुये निर्माण कार्य को जैसे तैसे पूर्ण करने समेत सड़क निर्माण में काफी अनियमितता को लेकर आमजनों में आक्रोश व्याप्त है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn